Ερευνητικό Κέντρο Βιοϊατρικών Επιστημών «Αλέξανδρος Φλέμινγκ»

Το Ερευνητικό Κέντρο Βιοϊατρικών Επιστημών «Αλέξανδρος Φλέμινγκ» (Alexander Fleming BSRC) είναι ένα κυβερνητικό, μη-κερδοσκοπικό κέντρο με ιστορία στενά συνδεδεμένη με το Ελληνικό Ίδρυμα Βασικών Βιολογικών Ερευνών «Αλέξανδρος Φλέμινγκ». Ονομάστηκε από τον βιολόγο Αλέξανδρο Φλέμινγκ και βρίσκεται στη Βάρη. Το Κέντρο άρχισε τις ερευνητικές του δραστηριότητες το 1998 και συμμετέχει ενεργά σε ερευνητικούς τομείς της ανοσολογίας, της μοριακής βιολογίας και γενετικής καθώς και της μοριακής ογκολογίας, δίνοντας ιδιαίτερη έμφαση μεταξύ άλλων στον καρκίνο και τα νευροεκφυλιστικά νοσήματα. Στο Κέντρο φυλάσσονται επίσης ορισμένα προσωπικά αντικείμενα του Αλέξανδρου Φλέμινγκ. Το ΕΚΕΒΕ Φλέμινγκ έχει αποκτήσει διεθνή αναγνώριση για τις έρευνες στην προτυποποίηση ασθενειών, στην κυτταρική ανοσολογία, στην μεταφραστική και μέτα-μεταφραστική ρύθμιση της γονιδιακής έκφρασης, στη μελέτη εσω- και εξω-κυταρρικών σηματοδοτικών μονοπατιών, στη λειτουργική γονιδιωματική και στην βιολογία βλαστοκυττάρων. Οι ερευνητές του Κέντρου έχουν δημιουργήσει διαγονιδιακά ζωικά πρότυπα για τη ρευματοειδή αρθρίτιδα, τη φλεγμονώδη νόσο του εντέρου και τη σκλήρυνση κατά πλάκας και αυτά τα μοντέλα έχουν χρησιμεύσει ως βάση για πολλαπλές συνεργασίες με τη διεθνή βιοφαρμακευτική βιομηχανία στην αξιολόγηση νέων θεραπευτικών ενώσεων ή ως εργαλεία για συνεργατική έρευνα και ανάπτυξη. Η χρηματοδόσηση από Εθνικές πηγές, την Ευρωπαϊκή Ένωση, οργανισμούς στις ΗΠΑ και διεθνή και τοπική βιομηχανία, καλύπτει ποσοστό της τάξης του 70-80% του προϋπολογισμού του Κέντρου. Ιστορικό Το κέντρο ήταν αποτέλεσμα ενεργειών της γυναίκας του Αλέξανδρου Φλέμινγκ, Αμαλίας. Το 1966, παραχωρήθηκε στο ίδρυμα για την επίτευξη των στόχων της 128000 τ.μ. στη Βάρη από την Εκκλησία για την επίτευξη των στόχων της. Μετά από πολλά χρόνια προσπαθειών, που διακόπηκαν από τη στρατιωτική δικτατορία και παρεμποδίστηκαν από πολιτικά γεγονότα, ένα σύγχρονο κτίριο που καταλαμβάνει συνολικά 6000 τ.μ. χτίστηκε σε αυτόν τον χώρο, χρηματοδοτούμενο κυρίως από το 1ο Πρόγραμμα Πλαισίου της ΕΕ. Το Κέντρο βρίσκεται υπό την επίβλεψη της Γενικής Γραμματείας Έρευνας και Τεχνολογίας (GSRT) του Ελληνικού Υπουργείου Ανάπτυξης και ξεκίνησε τη λειτουργία του το 1998 με τον διορισμό του πρώτου Διευθυντή, Καθ. Ιωάννης Βολανάκης. Χρονικό 1965: Η Αμάλια Φλέμινγκ ιδρύει το Ελληνικό Ίδρυμα Βασικής Βιοϊατρικής Έρευνας «Αλέξανδρος Φλέμινγκ» 1966: Η HFBBR αποκτά 12,8 εκτάρια γης στη Βάρη Αττικής 1968: Θεμελίωση 1971: Διακόπτεται η κατασκευή μετά τη σύλληψη της Αμαλίας Φλέμινγκ για ενέργειες κατά της στρατιωτικής χούντας 1975: Επανέρχεται με αργό ρυθμό η κατασκευή 1986: Πεθαίνει η Αμαλία Φλέμινγκ 1993: Λήγει η κατασκευή κτιρίων 1995: Ίδρυση του B.S.R.C. "Alexander Fleming" 1998: Διορισμός του πρώτου Επιστημονικού Διευθυντή 1999: Διορισμός των πρώτων ερευνητών Εγκαταστάσεις Το Κέντρο είναι εξοπλισμένο με υπερσύγχρονες μονάδες, οι οποίες περιλαμβάνουν: Συσκευή δημιουργίας Προφίλ Έκφρασης, Συσκευή Κυτταρομετρίας Ροής, Εργαστήριο Χημείας Πρωτεϊνών, Μονάδα Γονιδιακής Στόχευσης και Διαγονιδίων και Μονάδα BioIT, οι οποίες εξυπηρετούν εσωτερικές συνεργασίες, καθώς και εξωτερικούς εταίρους στον ακαδημαϊκό χώρο και τη βιομηχανία. Το Κέντρο λειτουργεί επίσης μια Μονάδα Καινοτομίας και Επιχειρήσεων που ασχολείται με τη προστασία και εκμετάλλευση των ερευνητικών και τεχνολογικών μέσων του Κέντρου. Ινστιτούτα Μέχρι σήμερα στο κέντρο έχουν αναπτυχθεί τέσσερα ινστιτούτα: Ινστιτούτο Ανοσολογίας, Ινστιτούτο Μοριακής Βιολογίας & Γενετικής, Ινστιτούτο Μοριακής Ογκολογίας, Ινστιτούτο Κυταρρικής & Αναπτυξιακής βιολογίας. Εξωτερικοί σύνδεσμοι Η επίσημη ιστοσελίδα Παραπομπές